ເສດຖະກິດ ສຫລ ມີວຽກການເຮັດ ເພີ້ມຂຶ້ນ 292,000 ວຽກ ໃນເດືອນທັນວາ ຜ່ານມາ
ສະຫະລັດ​ ສ້າງວຽກເຮັດງານທຳ 292,000 ວຽກ ໃນເດືອນທັນວາຜ່ານມາ​ ຊຶ່ງເປັນຮ່ອງຮອຍ ສະແດງໃຫ້ເຫັນ ເຖິງການເຕີບທີ່ໜັກແໜ້ນ ຂອງເສດຖະກິດ.
ເສດຖະກິດຂອງສະຫະລັດໄດ້ສ້າງວຽກເຮັດງານທຳທັງໝົດ 292 ພັນວຽກ ໃນເດືອນທັນວາຜ່ານມານີ້ ອັນເປັນຮ່ອງຮອຍທີ່ສະແດງ ໃຫ້ເຫັນວ່າເສດຖະກິດທີ່ໃຫຍ່ສຸດຂອງໂລກພວມເຕີບໂຕໃນບາດ ກ້າວທີ່ໜັກແໜ້ນ ເຖິງແມ່ນວ່າ ເມື່ອໄວໆມານີ້ຕະຫລາດຮຸ້ນຂອງ ໂລກໄດ້ເກີດຄວາມປັ່ນປ່ວນແລະກະແສລົມຕ້ານອື່ນໆ ລາຍງານຂອງກະຊວງແຮງງານທີ່ນຳອອກເຜີຍແຜ່ໃນວັນສຸກວານ ນີ້ກ່າວວ່າ ອັດຕາຄົນຫວ່າງງານ ແມ່ນ 5 ເປີເຊັນ ຊຶ່ງຢູ່ໃນລະດັບນີ້ ມາໄດ້ 3 ເດືອນແລ້ວແລະເປັນລະດັບທີ່ຕ່ຳສຸດໃນຮອບ 7 ປີກວ່າ ວຽກເຮັດງານທຳ ທີ່ເພີ້ມຂຶ້ນນີ້ ແມ່ນຫລາຍກວ່າທີ່ພວກນັກເສດ ຖະສາດສ່ວນໃຫຍ່ຄາດຄະເນໄວ້ ໂດຍທີ່ທຸລະກິດຕ່າງໆ ໃນດ້ານບໍລິການ ການກໍ່ສ້າງ ການຮັກສາ ສຸຂະພາບແລະຮ້ານອາຫານ ໄດ້ວ່າຈ້າງພວກຄົນງານຫຼາຍສິບພັນຄົນ ໃນ ພາກ ສ່ວນບໍ່ແຮ່ ຊຶ່ງຮວມທັງອຸດສາຫະກຳນ້ຳມັນຍັງສືບຕໍ່ສູນເສຍວຽກງານຍ້ອນລາຄາ ນ້ຳມັນຕົກຕ່ຳລົງ ໃນຂະນະທີ່ລາຍງານດັ່ງກ່າວ ແມ່ນດີກວ່າທີ່ພວກນັກເສດຖະສາດສ່ວນໃຫຍ່ທຳນາຍ ໄວ້ກໍຈິງ ແຕ່ມັນກໍສະແດງໃຫ້ເຫັນວ່າ ມີ 7 ລ້ານ 9 ແສນຄົນ ຍັງບໍ່ມີວຽກການເຮັດເທື່ອ ແລະອີກ 6 ລ້ານຄົນສາມາດຊອກຫາວຽກເຮັດໄດ້ ທີ່ບໍ່ເຕັມເວລາ ຂໍ້ມູນສະແດງໃຫ້ເຫັນວ່າ ເສດຖະກິດໄດ້ວ່າຈ້າງຜູ້ຄົນ ເຂົ້າເຮັດວຽກສະເລ່ຍແລ້ວ 221 ພັນຄົນຕໍ່ເດືອນ ໃນຮອບນຶ່ງປີທີ່ຜ່ານມານີ້ ທີ່ປຶກສາທາງດ້ານເສດຖະກິດ ຂອງທຳນຽບ ຂາວ ທ່ານ Jason Furman ກ່າວວ່າ ເວລານີ້ເສດຖະກິດຕ້ອງການທີ່ຈະສ້າງວຽກເຮັດ ງານທຳແຕ່ພຽງ 77,000 ວຽກຕໍ່ເດືອນເທົ່ານັ້ນກໍຈະສາມາດຮັກສາອັດຕາຄົນຫວ່າງງານ ໃຫ້ຢູ່ໃນລະດັບທີ່ສະໝ່ຳສະເໝີໄດ້ ຍ້ອນວ່າ ສະມາຊິກຈຳນວນຫລວງຫຼາຍຂອງພວກທີ່ ເກີດໃນຍຸກສະໄໝເດັກນ້ອຍເກີດຫຼາຍຜິດປົກກະຕິ ຫຼັງສົງຄາມໂລກຄັ້ງທີສອງ ຫຼື baby boom ພວມພາກັນອອກກິນເບ້ຍບຳນານແລະອອກຈາກກຳລັງແຮງງານໄປ